open-index/open-wikipedia-markdown huggingface dataset:
Morten Djupvik

:*For langrennstreneren i langrenn, se [[Morten Aa Djupvik]]*

**Morten Aleksander Djupvik** (født 27. april 1972 i Drammen) er en norsk sprangrytter. Han har blant annet kvalifisert seg for OL i Beijing og rir på hesten Casino. Morten bor og jobber på et stutteri i Nederland. I forhold til andre kjente ryttere rir ikke bare Morten hester på store internasjonale stevner, han har også arbeidsoppgaver på stutteriet, bl.a. undervisning. Den beste hesten Djupvik rir, er «Bessemeinds Casino», som eies av stutteriet Bessemeinds.

Siden 2008 har Morten presentert Team Horze på norske og internasjonale sprangbaner.

## Meritter
* 2007: Sjetteplass lag i EM i sprangridning
* 2007: Tiendeplass individuelt i EM i sprangridning

## Eksterne lenker
*
Robert Westerholt

**Robert Westerholt** (født i Waddinxveen i Nederland 2. januar 1975) er en av de to gitaristene i bandet Within Temptation. Han er grunnlegger av bandet og fikk i 2005 en datter sammen med bandets vokalist Sharon den Adel, noe som førte til at bandet tok en lengre pause. Han skriver en god del av bandets tekster. 

Før han begynte med musikk på heltid, arbeidet Robert Westerholt innen personaladministrasjon. Han sa opp jobben da han grunnla bandet. 

## Referanser
Markus Prock

**Markus Prock** (født 1964) er en østerriksk tidligere aker.

Mellom 1981 og 2002 vant han verdenscupen i aking sammenlagt ti ganger, og ble fem ganger verdensmester, to ganger i ener (1987, 1996) og tre ganger i mixed (1996, 1997, 1999). Prock tok tre OL-medaljer. I Albertville 1992 og Lillehammer 1994 tok han sølv, og avsluttet karrieren med å ta bronse i Salt Lake City 2002.

Procks største konkurrent gjennom karrieren var Georg Hackl, som Prock aldri greide å slå i olympisk sammenheng.

Skihopperen Gregor Schlierenzauer er nevø av Markus Prock.

## OL-medaljer
* 1992  Albertville -  Sølv i aking, ener menn  Østerrike
* 1994  Lillehammer -  Sølv i aking, ener menn  Østerrike 
* 2002  Salt Lake City -  Bronse i aking, ener menn  Østerrike

## Referanser


## Eksterne lenker
* 
*  Profilside  på egen firma-side *Prock And Partner*
*  Utøverportrett
America’s Funniest Home Videos

***America's Funniest Home Videos*** (ofte forkortet ***AFV***, tidligere ***AFHV***) er et amerikansk TV-program som blir sendt på ABC hvor seerne kan sende inn sine hjemmelagde, humoristiske filmklipp. De mest vanlige filmene er vanligvis slapstick fysisk komedia som viser klipp fra uhell. Andre populære filmer inkluderer humoristiske situasjoner med kjæledyr eller barn, mens det utføres fantestreker på andre. Programmet ble sendt første gang 26. november 1989, da ledet av Bob Saget. Tom Bergeron var programleder fra 2001 til 2015, da Alfonso Ribeiro tok over.

I Norge ble America's Funniest Home Videos først sendt på TV3 og så TVNorge.
fra og med høsten 2017 var det slutt.

## Referanser


## Eksterne lenker
*
Adelphi University

**Adelphi University** er et privat universitet i Garden City på Long Island, i delstaten New York i USA. Det ble grunnlagt i 1863, men ble college i 1896 under ledelse av dr Charles Herbert Levermore. Universitetsstatusen ble tildelt i 1963. Fra 1922 til 1945 var Adelphi et rent kvinneuniversitet, men ble åpnet igjen for menn etter krigen. Sykepleieutdanningen ble opprettet i 1944 som svar på det store behovet etter USAs inntreden i krigen.

Adlphi har (2006) skolepenger på US$ 20&nbsp;900, og drøye 8&nbsp;000 studenter. Fagkretsen omfatter humaniorafag (*arts*), samfunnsvitenskapelige fag, lærerutdanning, sykepleieutdanning og en *business school*.  I 2008 var 2&nbsp;332 studenter innskrevet ved lærerutdanningen på *Ruth S. Ammon School of Education*.

## Referanser


## Eksterne lenker
*
Tahmoh Penikett

**Tahmoh Penikett** (født 1975) er en canadisk skuespiller. Han er mest kjent for sin rolle som Captain Karl «Helo» Agathon i science fiction-serien *[[Battlestar Galactica (2004)|Battlestar Galactica]]*.

## Bakgrunn
### Tidlig liv og familie
Tahmoh er sønnen til Tony Penikett. Tahmoh, hans far og hans tvillingsøstre bor i Vancouver, Britisk Columbia. Tahmoh har aner fra urbefolkningen i Canada. Moren er fra White River First Nation i Yukon, mens faren er britisk.

### Utdannelse
Tahmoh gikk med eksamen fra Victoria Motion Picture School og studerte så ved the Lyric School of Acting i Vancouver. 

## Skuespillerkarriere
### Teater og film
Blant roller han ahr hatt, er serier som *[[Cold Squad]]* og *[[Smallville]]*. Han har også hatt rollen som en politimann i et hovedsakelig homoseksuelt nabolag i en episode av *[[The L Word]]*, samme episode som medspiller fra *Battlestar Galactica*, Nicki Clyne, også spilte i.

### Battlestar Galactica
I 2003 ble tv-serien fra 1970-tallet, *[[Battlestar Galactica (2004)|Battlestar Galactica]]* brakt tilbake til live, selv om det i første omgang var i form av en tre timer lang miniserie. Penikett spilte rollen som Karl «Helo» Agathon. Rollen i miniserien skulle egentlig ikke bli med i serien, men på grunn av positiv mottakelse blant fansen, ble den skrevet inn. Miniserien ble etter hvert en pilot for den nye science fiction-serien *[[Battlestar Galactica (2004)|Battlestar Galactica]]*, som kom til å vare i fire sesonger. *Battlestar Galactica* ble filmet for det meste i Vancouver, Canada.

## Priser og nominasjoner
**Leo Awards**
* 1998 – Nominert – Dramatic Series: Best Supporting Performance by a Male – *Cold Squad*

## Utvalgt filmografi
* 2009&ndash;2010 – *[[Dollhouse]]*, tv-serie (27 episoder)
* 2007 – *Whistler*
* 2004&ndash;2007 – *[[Smallville]]*, tv-serie (3 episoder)
* 2004&ndash;2007 – *[[Battlestar Galactica (2004)|Battlestar Galactica]]*, tv-serie (64 episoder)
* 2004&ndash;2005 – *Cold Squad* tv-serie (11 episoder)
* 2002 – *[[Stargate SG-1]]*, tv-serie (1 episode)
* 2002 – *[[Dark Angel]]*, tv-serie (1 episode)

## Referanser


## Eksterne lenker
* 
* All about Tahmoh Penikett (fan site)
* Tahmoh Penikett interview
* Victoria Motion Picture School 
* Lyric School of Acting
American Public University System

**American Public University System** er et frittstående amerikansk universitetssystem for fjernundervisning som består av to universiteter for tjenestemenn, og som baserer undervisningen på e-læring via Internett:

* American Military University (1993), for militære
* American Public University, for politi, brannmenn, osv

Universitetet er lokalsiert i Charles Town, Jefferson County, i delstaten Vest-Virginia. Det har om lag 20&nbsp;000 fjernstudenter i de fleste delstater i USA, og blant militære og sivilt ansatte utstasjonert i om lag 100 land verden over. Undervisningen går opp til Mastergrad. Det tilbys mer enn 100 kurs (2008).

Undervisningstilbudet gis ved:
* APUS Arts, sciences and social studies 
* School of Military Studies and Public Safety 
* School of Business, Management and Graduate Studies 

## Referanser


## Eksterne lenker
*
Fastlandsforbindelsen Hitra–Frøya

**Fastlandsforbindelsen Hitra—Frøya** er et tunnel-, bru- og veiprosjekt som knyttet øyene Hitra og Frøya til fastlandet. Prosjektet ble gjennomført i tre etapper:

* Fjellværøyforbindelsen stod ferdig 10. juli 1992. Byggekostnad: 106 millioner kroner.
* Hitratunnelen (undersjøisk tunnel mellom Jøsnøya i Hitra og Hemnskjel i Snillfjord under Trondheimsleia, samt Hemnskjelbrua mellom Hemnskjel og fastlandet) stod ferdig 8. desember 1994. Byggekostnad: 332 millioner kroner.
* Frøyatunnelen (undersjøisk tunnel mellom Dolmøya på Hitra og Frøya under Frøyfjorden) stod ferdig 23. juni 2000. Byggekostnad: 475 millioner kroner.

Veiprosjektet ble finansiert etter en fordelingsnøkkel der trafikantene stod for 38 prosent gjennom bompengeinnkreving i regi av selskapet Hitra Frøya Fastlandssamband. Staten dekket 51 prosent, mens fylkeskommunen stod for 7 prosent og de tre kommunene Hitra, Frøya og Snillfjord tilsammen 4 prosent.

Stortinget vedtok bompengeproposisjonen for fastlandsforbindelsene den 13. juni 1990. I vedtaket ble forhåndsinnkreving av bompenger på fergestrekningene godkjent, samt etterskuddsinnkreving i perioden 1991&ndash;2012. Bompenger ble innkrevd fra 1. januar 1991. 1. februar 2003 ble Ansnes og Dolmøya bomstasjoner lagt ned og ut bompengeperioden ble det bare krevd inn bompenger fra Sandstad bomstasjon på Jøsnøya på Hitra-siden av Hitratunnelen.

Siden trafikkmengden ble større enn forventet kunne bompengeinnkrevingen avvikles 7. november 2008. En del av prosjektet som ikke ble realisert samtidig med de øvrige byggeprosjektene grunnet lokal uenighet var en ny vei og bru fra tunnelinnslaget til Frøyatunnelen på Dolmøya og over til fast-Hitra. Dagens bru, Vettastraumen bru, er fra 1961, har ett felt og er lysregulert. Det arbeides med ulike alternativ for dette veiprosjektet, som blant annet har støtt på problemer knyttet til et hekkende hubropar der en først planla å legge veien. Finansieringen er imidlertid klar, og skal skje etter samme fordelingsnøkkel som for den øvrige fastlandsforbindelsen. Den billigste løsningen ble valgt, og det var å fortsette innkrevingen ved Sandstad bomstasjon. Dette skjedde fram til 20. februar 2010, klokken 17:00, da bommen åpnet for en betalende bilist for siste gang. Byggearbeidene på den nye Dolmsundbrua startet høsten 2012, og den åpnet for fri ferdsel 3. juni 2016.

De opprinnelige planene var at bompengeinnkrevingen skulle vare fram til 1. januar 2012. Den forserte nedbetalingen av prosjektet skyldes i hovedsak at trafikken gjennom bomstasjonene har vært større enn det som ble antatt i prognosene som lå til grunn for prosjektet.

## Litteratur
* Marie Vik og Ivar Ytreland: *Vegen til havet*, Snøfugl forlag og Hitra Frøya Fastlandssamband AS, Melhus 2002

## Referanser


## Eksterne lenker
* Hitra Frøya Fastlandssamband AS
Gravdal (Vestvågøy)

**Gravdal** er et tettsted i Vestvågøy kommune i Nordland, og ligger geografisk midt i Lofoten. Det er nesten «tvillingtettsted» med kommunesenteret Leknes. 

Tettstedet Gravdal har  innbyggere per 1. januar , og former med Leknes en tilnærmet sammenhengende bebyggelse på noe over 4 300 innbyggere innerst i Buksnesfjorden.

Den ca. 10 kilometer lange strekningen langs Buksnesfjordens vestside Leknes-Gravdal-Ballstad har noe over 5 000 innbyggere. 

Gravdal har utsikt over Buksnesfjorden, Storediøya, Leknes, Hagskaret og Himmeltindan.

## Næringsliv
Gravdal huser noen av Lofotens større institusjoner som Nordlandssykehuset Lofoten og Vest-Lofoten videregående skole avd. Gravdal (tidl. Nordland fiskerifagskole/Statens fiskerfagskole).

FUTU RIST er et uavhengig plateselskap med base på Gravdal.

Gravdal Bowlingsenter er et bowlingsenter med bowlingbaner, biljardbord, shuffleboard, bordtennisbord, arkademaskiner og kafê.

GRAVDAL OPP OG FRAM er en ideell organisasjon som jobber for fremme engasjement og positivitet for innbyggerne på Gravdal.

Lofoten Arctic Water tapper og selger fjellvann fra dets tapperi på Gravdal. 

Sjokoladerommet er en kafé og utsalgssted for hjemmelagde sjokolader og lys. 

## Tilgang til direkte sollys
Sola over horisonten og mulighet for midnattssol på Gravdal fra soloppgang 26. mai til solnedgang 18. juli. Siste soloppgang før mørketida er 7. desember og første soloppgang etter mørketida er 5. januar.

## Kunst og kultur
Hollywood-skuespiller Al Pacino gjestet nattklubben Titanic Dancing på Gravdal i 1985 i forbindelse med innspilling av filmen Revolution 1776.

Episoden "Hvem styrer i butikken?' (episode 10, sesong 6) av den norske TV-serien Åndenes Makt ble filmet på nærbutikken ICA på Gravdal.

Gravdal Gangstaz er en rapgruppe fra Gravdal i Lofoten.

Kong Olav V gjestet Gravdal sammen med prinsesse Astrid under kongebesøket i 1959.

Buksnes kirke i dragehodestil fra 1905 ligger på Gravdal. 

## Referanser
«Mottakere av Krigskorset: Boy Roald Rist» , nettstedet *Krigskorset*.
Giovanni Battaglin

**Giovanni Battaglin** (født 22. juli 1951) er en tidligere italiensk profesjonell landeveissyklist. 

I 1981 vant han både Giro d'Italia og Vuelta a España, noe som kun få ryttere har gjort sammen med ham. I løpet av karrieren vant han også Baskerland rundt og klatretrøya i Tour de France i 1979. Han slo gjennom med seieren i Girobio i 1972 og ved å bli nr. 3 i Giro d'Italia året etter. Battaglin la opp etter 1984, og har siden startet virksomhet som produsent av sykler, som i 2002 sponset Ceramiche Panaria Fiordo. 

## Meritter

;1971
:GP Palio del Recioto
;1972
:Sammenlagt, Girobio
:Freccia dei Vini-Memorial Dottor Luigi Raffele 
;1973
:Giro del Lazio
:3.-plass sammenlagt, Giro d'Italia
;1974
:Giro dell'Appennino
:Morrovalle
;1975
:Coppa Sabatini
:Castelfranco Veneto
:Sammenlagt og etappeseier, Giro di Puglia '
:5. etappe, Catalonia rundt
:3. og 13. etappe, Giro d'Italia
;1976
:2. etappe, Tour de France
;1977
:Gran Premio di Montelupo
;1978
:3 etappeseire, Sveits rundt
:Rossano Veneto 
:Coppa Bernocchi
;1979
:Etappeseier, Sveits rundt
:Giro della Provincia di Reggio Calabria
:Col San Martino
:Trofeo Matteotti
:Trofeo Pantalica
:Sammenlagt og etappeseier, Baskerland rundt
: Klatretrøya, Tour de France
:Coppa Placci
:Coppa Ugo Agostoni
:6.-plass sammenlagt, Tour de France
;1980
:3.-plass sammenlagt og 18. etappe, Giro d'Italia
:Milano–Torino
:Coppa Placci
:Zambana di Trento
:Milano–Vignola
;1981
: Sammenlagt og etappe 8b, Vuelta a España
: Sammenlagt og 19. etappe, Giro d'Italia
;1982
:Gatteo a Mare 
;1984
:Col San Martino 

## Eksterne lenker
Tor Wallin Andreassen

**Tor Wallin Andreassen** (født 18. mai 1955) er professor i tjenesteinnovasjon og ledet Center for Service Innovation (CSI) ved Norges Handelshøyskole 2013 til 2019. Han var sentral i etableringen av oppfølgeren til CSI, forskningssenteret *Digital Innovation for sustain Growth* (DIG) ved NHH - et senter han ledet frem til 2022. Han har tidligere vært professor i markedsføring og prodekan ved Handelshøyskolen BI. Andreassen er grunnlegger av Norsk Kundebarometer(BI), Forum for Markedsorientert Ledelse (BI), den årlige Professor Johan Arndt Markedsføringskonferanse, og Norsk Innovasjonsindeks (NHH) som er «eksportert» til en rekke andre land, inkludert Finland, Sverige, Danmark, Belgia, Spania, og USA. 

Andreassen er utdannet siviløkonom fra Norges Handelshøyskole, han en MSc fra Handelshøyskolen BI og sin PhD. fra Stockholm Business School ved Stockholm Universitet. Han har pedagogisk utdanning fra Vanderbilt University og Harvard Business School i USA og tilbrakt forskningsopphold ved Vanderbilt University, University of Maryland, Stanford University, University of Queensland, og Maastrich University.  

## Bibliografi
* *[https://www.akademika.no/service-og-innovasjon/andreassen-tor-w/lervik-olsen-line/9788245035315 Service og Innovasjon]* (3 utg, 2021)
* *[https://www.universitetsforlaget.no/kunderelasjoner-markedsforingens-okonomiske-ansvar-1 Kunderelasjoner] * (2006)
* *[https://www.haugenbok.no/serviceledelse/andreassen-tor-wallin/9788205352865 Serviceledelse]* (2006)
* *[https://www.krimklubben.no/_offentlige-tjenester-tor-wallin-andreassen-tormod-k-lunde-9788251840552 Offentlige tjenester]* (2001)
* *[https://www.adlibris.com/no/bok/serviceheltene-9788292296011 Serviceheltene]* (2001) 

## Eksterne lenker
Mockney

**Mockney** (sammensetning av *mock* (etterligning) og *[[cockney]]*) er en betegnelse som brukes om personer som av ulike grunner imiterer cockney-dialekten, som opprinnelig ble snakket blant arbeiderklassen i det østlige London. Blant dem som beskyldes for å være mockneyer er Mick Jagger og Mike Skinner.
Enciclopedia Libre

**Enciclopedia Libre Universal en Español**, kort **Enciclopedia Libre**, er en spanskspråklig encyklopedi, skrevet av frivillige, basert på wikiprogramvare og utgitt under GNU Free Documentation License.

Prosjektet ble grunnlagt 26. februar 2002 da flertallet av bidragsyterne på Spansk Wikipedia forlot Wikipedia for å grunnlegge et eget prosjekt. Grunnene som ble oppgitt var frykt for mangel på kontroll, sensur og muligheten for reklame på Wikipedia. Tjenerplass ble stilt til rådighet av Universitetet i Sevilla.

På dette tidspunktet var Wikipedia eid og kontrollert av Jimbo Wales, som også drev internettselskapet Bomis, som lenge donerte Wikipedias tjenerkapasitet. Kort før splittelsen hadde Bomis gjort kjent at selskapet vurderte å ha reklame på Wikipedia.

Opprettelsen av Enciclopedia Libre var en nøkkelbegivenhet i Wikipedias tidlige historie og det ble ført samtaler med prosjektet for å få til en gjenforening, noe som ikke ble oppnådd. Saken førte likevel til omfattende diskusjon om de ikke-engelskspråklige Wikipedia-prosjektenes rolle og Wikipedias natur, og etter hvert ble det gjennomført mange endringer i Wikipedia-systemet, spesielt endringer ønsket av de ikke-engelskspråklige prosjektene. En av de mest sentrale endringene var at det ble slått entydig fast at Wikipedia skulle være reklamefritt, og i 2003 ble eierskapet til Wikipedias domene og ansvaret for den tekniske driften av prosjektet overført til en ideell stiftelse, Wikimedia Foundation. Prinsippet om prosjektenes autonomi fikk også en sentral plass som et grunnprinsipp for Wikipedia. I 2004 ble www.wikipedia.org en portal til de forskjellige prosjektene, istedenfor å gå rett til engelsk Wikipedia. Denne endringen skjedde etter flere års debatt. I sum fikk Wikipedia en mer internasjonal innretning med større vekt på brukerdemokrati og prosjektautonomi, og med et klart ideelt formål, og utviklet seg fra et privateid prosjekt til et selvstyrt internettsamfunn.

I mange år var Enciclopedia Libre betydelig større enn spansk Wikipedia, som etter splittelsen var mer eller mindre inaktiv frem til 2003. Den betydelige pressedekningen engelsk Wikipedia etter hvert fikk førte imidlertid til et langsomt oppsving også for spansk Wikipedia, som gikk forbi Enciclopedia Libre i 2004 og har siden blitt mye større.

## Eksterne lenker
*
Radio Korgen

**Radio Korgen** er en ikke-kommersiell nærradio i Hemnes kommune, Nordland. Radio Korgen  gikk på lufta med sin første offisielle sending 19. mars 1982. Den ble etablert av en initativgruppe på seks personer, deriblant Trygve Aanes, Per-Jomar Hoel og Halldor Vasdal.

Radio Korgen var blant de 8 første nærradioer som fikk konsesjon i Norge, og den eneste av disse som fremdeles er i drift. Radio Korgens profil er det man kan kalle en «bygderadio». Driften er dugnadsbasert, og kan ikke overleve uten frivillige lisenspenger fra lytterne. Den har faste sendinger og er kanskje særlig populær hver lille julaften, da kanalen åpner for at utflyttede hemnesværinger får sende en hilsen over eteren.

Dagens styre 2024:

Terje Nygård, ansvarlig redaktør

Vegar Skaret, styreleder

Hege-Tanita Berg-Klemetsen, kasserer

Isak Trongmo, styremedlem

Thor Erik Tustervatn, styremedlem

Lisbeth Nerleir, styremedlem

## Eksterne lenker
* Radio Korgen
Riket

**Riket** har flere betydninger, blant annet:
* Riket – en bok i «Arven»–serien av Christopher Paolini
* Riget – en dansk TV-serie
Kenta Bell

**Kenta Bell** (født 16. mars 1977 i Kilgore, Texas) er en amerikansk friidrettsutøver som hovedsakelig konkurrerer i tresteg. I denne øvselsen vant han Universiaden i 2001. Bell har i tillegg to tredjeplasser fra IAAF World Athletics Final. I 2007 var han utestengt i tre måneder for bruk av metylprednisolon.

I 2001 var han ferdig utdannet på Northwestern State University i Natchitoches, Louisiana.

## Personlige rekorder
* Lengdehopp – 8,05 m (2000)
* Tresteg – 17,63 m (2002)

## Referanser

## Eksterne lenker
*
Sergijev Posad

**Sergijev Posad** (russisk: Се́ргиев Поса́д) er en by i Moskva oblast i Russland. Den ble grunnlagt på 1400-tallet rundt et av de største russiske klostrene, Troitse-Sergijeva Lavra opprettet av St.&nbsp;Sergij av Radonezj. Bosetningen fikk bystatus i 1742. Ettersom byens navn, som henviser til St.&nbsp;Sergij, hadde sterke religiøse betydninger, endret de sovjetiske myndighetene først navnet til bare *Sergijev* i 1919, og deretter til *Zagorsk* i 1930, til minne om den revolusjonære Vladimir Zagorskij. Det opprinnelige navnet ble igjen offisielt brukt igjen i 1991. Innbyggertall: 113&nbsp;581 (folketellingen 2002), 114&nbsp;696 (folketellingen 1989).

Turisme er av betydning for den regionale økonomien. Det er også en stor leketøysfabrikk i byen.

I 1947 etablerte Sovjetunionen sin første fabrikk for å lage biologiske våpen basert på kopper i utkanten av Sergijev Posad.

Jernbane og motorvei  Moskva &ndash; Jaroslavl passerer gjennom byen.

## Referanser


## Eksterne lenker
* 
* Offisielt nettsted for Troitse-Sergijeva Lavra
* Sergijev Posad på Google Maps
* Sergiev Posad  State History and Art Museum-Reserve
Ma’ale Amos

**Ma'ale Amos** (hebraisk ) er en israelsk bosetning i Judea. Den ble etablert i 1981, og har 319 innbyggere (2004).

Stedet ligger 20 kilometer syd for Jerusalem, og mange av innbyggerne dagpendler derfor inn til byen. Flesteparten av innbyggerne er immigranter fra USA, og mange er harediske jøder.
Malaisefelle

**Malaisefelle** av og til kalt **malaisetelt** er en stor, teltlignende felle for fangst av flygende insekter. Populært kan den beskrives som et «telt med åpne dører». Særlig vepser og tovinger er dyregrupper som flyr inn i fellen. Den ble oppfunnet av René Malaise i 1934.

## Eksempel på bruk
Bruk av malaisefelle er nyttig for å kartlegge det biologiske mangfoldet. I det  svenske artsprosjektet ble det brukt 72 feller som tilsammen samlet inn over 40 millioner insekter. Fra dette materialet vil entomologer få økt sin kunnskap om insektene, og det vil oppdages flere nye arter for regionen.

Et annet eksempel på innsamling der bruk av malaisefelle inngikk, kan være resultatet av et par år med innsamling av mygg i delgruppene  sumpmygg Bolitophilidae, slimrørmygg Diadocidiidae, hårvingemygg Ditomyiidae, spinnmygg Keroplatidae og soppmygg (Mycetophilidae) i Møre og Romsdal. Ett år (en sommer) stod én malaisefelle på stedet, neste år en vindusfelle på samme sted. Resultatet ble 57 nye arter for Norge og ti nye (ubeskrevne) arter for vitenskapen. Til sammen utgjorde innsamlingen funn av 357 ulike arter, som var mer enn halvparten av de til da kjente norske artene. Trolig er artsantallet i Møre og Romsdal en god del høyere, fordi dette var en passiv innsamling med vindusfelle og malaisefelle. Det vil si at fellene bare fanget de artene som passerte de få kvadratmeterne hvor fellene var plassert.

## Virkemåte
Prinsippet er et «telt» som er åpent i begge ender. Midt i teltet går en skillevegg. Malaisefellen plasseres på et egnet sted der insektene gjerne flyr. Langs en skogkant, eller lignende. Når et insekt flyr inn i fellen møter det midtveggen. Vanligvis vil insektet søke oppover og fellen er laget slik at den ender i ett øvre punkt. Her er en liten tunnel eller åpning til en beholder med et flytende middel som både dreper og konserverer dyret. Fellen kan stå noen uker mellom hver tømming. 

En vanlig brukt konserveringsvæske er 
* 1 del vann 
* 1 del alkohol (sprit)
* 1 del Propylenglycol
* 1 dråpe såpe (ødelegge overflatehinnen)

## Referanser
Vadim Bavikin

**Vadim Bavikin** (hebraisk: ואדים בביקין; født 4. oktober 1970) er en israelsk tidligere spydkaster, som emigrerte fra Ukraina til Israel i 1990. Bavikins personlige rekord er 81.94 ('04). Han har 11 nasjonale mesterskap i spydkast.

Bavikin deltok under Sommer-OL 1992 i Barcelona. I 1994 ble han utestengt i 4 år på grunn av doping.

## Referanser


## Eksterne lenker
*
Trond Ivar Døvle

**Trond Ivar Døvle** (født 19. august 1975 i Larvik) er en norsk tidligere fotballdommer som representerte Fjellhamar FK. Han var hoveddommer under Cupfinalen i fotball for menn 2018.

## Bakgrunn
Døvle er utdannet lektor med fagene norsk og samfunnsfag fra Universitetet i Oslo. Han underviste ved Bjerke videregående skole i Oslo fra 2002 til 2010. Han er gift med den tidligere håndballspilleren Mona Helen Skorstad Døvle.

## Karriere som fotballdommer
Han debuterte som dommer i 1. divisjon fotball for herrer 26. august 2007 i kampen mellom Raufoss og Sparta Sarpsborg. Den 25. oktober 2009 dømte han sin første kamp som førstedommer i eliteserien. Det var oppgjøret mellom Tromsø og Start i den 29. serierunden. Fra 2014 ble han fast dommer i eliteserien. Han gav seg som toppdommer i 2019 og ble Døvle dommerutvikler i Akershus Fotballkrets.

Fra 2005 til 2007 var Døvle styremedlem i Klanen, en supporterklubb for Vålerenga Fotball. I 2013 ble dette brukt imot fotballdommeren etter at han ble satt som dommer i en kamp mellom  Lillestrøm og Viking. Fotballforbundet snudde etter kritikk i mediene og byttet Døvle til en kamp mellom Sarpsborg 08 og Strømsgodset.

I 2018 var Døvle hoveddommer under cupfinalen. Han uttalte at dette var e drøm som gikk i oppfyllelse.

Da Døvle gav seg som toppdommer i 2019 gikk han ut med kritikk av dommersjef i Norges Fotballforbund, Terje Hauge. Kritikken gikk på manglende satsing og oppfølging av dommerne i norsk toppfotball.

## Referanser


## Eksterne lenker
* 
* Dommerprofilen hos Norges Fotballdommerforening
* Norsk internasjonals fotballstatistikk om Trond Ivar Døvle
Hemnskjela

**Hemnskjela** er en øy i Hitra kommune i Trøndelag. Øya ligger like ved Sunde, og de to stedene var tidligere knyttet sammen ved hjelp av fergesambandet Sunde–Hemnskjel–Sandstad. I 1994 ble øya landfast både med fastlandet ved hjelp av Hemnskjelbrua, og med Hitra da Hitratunnelen åpnet.

Hemnskjela er 4,6 km² stor og har vel 100 innbyggere. Historisk har folketallet vært betydelig høyere og var på begynnelsen av 1900-tallet vel 250. Terrenget er fjell og myr.

Funn av gjenstander fra 12&nbsp;000 år tilbake viser at øyas historie går tilbake til eldre steinalder. Funn av flintgjenstander viser at området var en del av Fosnakulturen.

For vel 1100 år siden gravde en rik mann ned «Hemnskjelskatten» som ble gjenfunnet i 1952. Funnet er et av de mest verdifulle samlinger av gull- og sølvsmykker som er funnet i Norge. En halsring av sølv veier 555 gram.

På øya finnes også flere tidligere anlegg fra andre verdenskrig. Fra 1941 fantes hovedkvarteret for hele Artillerie Gruppe Drontheim – West her, samt de to batteriene *Heeres-Küsten-Batterie 21/975 Hevnskjöl – Süd* og *Heeres-Küsten-Batterie 23/975 Hevnskjöl – Nord*. Befestningene var en del av den tyske Atlanterhavsvollen. På det meste huset øya mellom 600 og 800 tyske soldater, samt 100 russiske krigsfanger.

19. juli 1929 gikk den egyptiske lystyachten «Naz Perwer» på grunn på Ystholmen og sank i løpet av få minutter. Den egyptiske prinsen, prinsessen samt deres følge og båtens mannskap og tjenere og to norske loser, til sammen 39 personer, ble berget; bare en omkom, tømreren Hussein Al Dine som i dag ligger begravd på Rottem kirkegård. Skipet ble senere hevet og hugget opp.

Den 1. januar 2020 ble Hemnskjela sammen med andre deler av Snillfjord slått sammen med Hitra kommune.

## Referanser


## Eksterne lenker
* Artilleriegruppe Drontheim – West – bestykning
* Bilder fra Kystfort.com
* Bilder tatt av tyske soldater fra krigsbilder.net
Likino-Duljovo

**Likino-Duljovo** (russisk: Ликино́-Дулёво) er en by i Moskva oblast i Russland. Den ligger 98&nbsp;km nordøst for Moskva.  Innbyggertall: 31&nbsp;440 (folketelling 2002), 34&nbsp;203 (folketelling 1989).

Den bymessige bosetningen Likino-Duljovo ble grunnlagt i 1930 gjennom en sammenslåing av bosetningene Likino og Duljovo. Bystatus ble innvilget i 1937.

Et av byens produkter, bybussen LiAZ, var alment kjent over hele den tidligere Sovjetunionen.

## Eksterne lenker
* Uoffisielt nettsted for Likino-Duljovo
Alessandro Juliani

**Alessandro Juliani** (født 1978) er en canadisk skuespiller og sanger. Han er mest kjent for sin rolle som Tactical Officer Lieutenant Felix Gaeta i science fiction-serien *[[Battlestar Galactica (2004)|Battlestar Galactica]]*.

## Bakgrunn
### Tidlig liv og familie
Han er sønnen til produsent, skuespiller og forfatter John Juliani.

### Utdannelse
Han har gått på McGill University i Montréal, det han fikk en Bachelor of Music i vokal/opera/sang. I sin tid ved McGill's Faculty of Music, var Juliani kjent for sin fine baryton-stemme, noe som gjorde at han lett fikk arbeid i profesjonelle kor, det mest kjente var Montreal's Christ Church Cathedral (Montreal).

## Skuespillerkarrière
Juliani har bidratt med stemme til flere tegnefilmer og anime, inklusive *[[Ranma 1/2]], [[X-Men Evolution]]* og to av *Bionicle*-filmene.

Han har også hatt flere jobber innenfor fjernsyn og film, men har også hatt mange rolle i teater, både i Vancouver og andre steder. Han har også opptrådt på Aldeburgh Festival i England og på Orlando Shakespeare Festival.

### Battlestar Galactica
I 2003 ble tv-serien fra 1970-årene, *[[Battlestar Galactica (2004)|Battlestar Galactica]]* brakt tilbake til live, selv om det i første omgang var i form av en tre timer lang miniserie. Juliani spilte rollen som Tactical Officer Lieutenant Felix Gaeta. Miniserien ble etter hvert en pilot for den nye science fiction-serien *[[Battlestar Galactica (2004)|Battlestar Galactica]]*. *Battlestar Galactica* ble filmet for det meste i Vancouver, Canada, og Juliani var med i alle fire sesongene.

## Filmografi (utvalg)

* 2008 – *Elegy *
* 2004–2007 – *[[Battlestar Galactica (2004)|Battlestar Galactica]]* (tv-serie)
* 2000–2005 – *[[Stargate SG-1]]*, (tv-serie 3 episoder)
* 2003 – *Battlestar Galactica* (mini-serie)
* 2002–2003 – *[[Jeremiah]]*, (tv-serie 2 episoder)
* 2002 – *[[Taken]]* (mini-serie)
* 2002–2003 – *[[Dark Angel]]*, (tv-serie 4 episoder)
* 1989 – *[[MacGyver]]*, (tv-serie 1 episode)

## Trivia
Han har spilt sammen med Richard Dean Anderson i to ulike serier, *[[MacGyver]]* og *[[Stargate SG-1]].*

## Referanser


## Eksterne lenker
* 
* Alessandro Juliani at Battlestarwiki.org (longer biography)
* Interview in Vancouver Courier.
Appalachian State University

**Appalachian State University** er et delstatsuniversitet i Boone i delstaten Nord-Carolina i USA. Det ble grunnlagt i 1899. Undervisning gis opp til mastergrad.

ASU har (2006) skolepenger på US$ 4&nbsp;187, og drøye 15&nbsp;000 studenter. Fagkretsen omfatter humaniorafag (*arts*), samfunnsvitenskapelige fag, lærerutdanning og sykepleieutdanning.

Lærerutdanningen gis ved *Reich College of Education*, og økonomiutdanningen ved *Walker College of Business*.

*Kellogg Institute* ved ASU er USAs eldste forskningsinstitusjon for utdanning av spesiallærere.

## Se også
*University of North Carolina

## Referanser


## Eksterne lenker
*
Vindusfelle

**Vindusfelle** er et stort gjennomsiktig vindu, brukt som en felle for å fange flygende insekter. Vinduet kan være av glass, plast eller pleksiglass, og plassert i en ramme. Et vindu fra et bolighus fungerer utmerket.  

Prinsippet er at insektet flyr seg på vindusruten og faller ned i en renne (takrenne) som er festet langs kanten nederst. Den er fylt med et flytende middel som både dreper og konserverer dyret. Fellen kan stå noen uker mellom hver tømming. Vindusfellen bør plasseres der insektene flyr. Ofte er det langs skogskanter og lignende.

En vanlig brukt konserveringsvæske er 
* 1 del vann 
* 1 del alkohol (sprit)
* 1 del Propylenglycol
* 1 dråpe såpe (ødelegge overflatehinnen)

Særlig tovinger, vepser og biller er dyregrupper som flyr inn i fellen.
Aquinas College

**Aquinas College** er navnet på en rekke katolske universiteter i ulike land i verden:

## USA
* Aquinas College (Michigan) – katolsk universitet.
* Aquinas College (Tennessee) – katolsk høyskole (college).

## Australia
*Aquinas College, Adelaide – katolsk høyskole (college).
*Aquinas College, Sydney – katolsk videregående skole.
*Aquinas College, Melbourne – katolsk videregående skole.
*Aquinas College, Perth – katolsk gutteskole.
*Aquinas College, Gold Coast, Queensland – katolsk videregående skole.

## New Zealand
*Aquinas College, Dunedin, katolsk universitet.
*Aquinas College, Tauranga- katolsk ungdomsskole.

## Sri Lanka
*Aquinas College, Colombo katolsk høyskole.

## Storbritannia
*Aquinas College, Newton – tidligere (nedlagt) høyskole for kvinner.
*Aquinas College, Stockport – katolsk høyskole.

## Nigeria
*Aquinas College, Akure – katolsk ungdomsskole og videregående skole.
Mounir El Masrouri

**Mounir El Masrouri** (født 28. desember 1984 på Grünerløkka i Oslo) er en norsk tidligere fotballspiller av marokkansk opprinnelse som sist spilte for 1. divisjonsklubben Bærum Sportsklubb. 

El Masrouri spilte frem til 2007 back i forsvaret til Skeid, og var med på laget som rykket ned fra 1. divisjon 2007. Han spilte i Grüner frem til han var juniorspiller, hvorpå han meldte overgang til Skeid. I 2008 spilte han for Sarpsborg 08 Fotballforening, deretter for Manglerud Star, og for Bærum Sportsklubb fra 2012.  

Masrouri studerer for tiden rettsvitenskap ved Det juridiske fakultet i Oslo.

## Referanser


## Eksterne lenker
* 
*  Spillerprofil hos Bærum sk
Festiviteten i Østre Toten

**Festiviteten** er et forsamlingslokale på Kraby i Østre Toten, ca. 2 kilometer nordøst for Lena. På folkemunne går stedet mest under kortforma *Teten*. Lokalet ble bygd av et aksjeselskap med lokale kulturentusiaster, som blant annet ville gi bygda et egna teater- og konsertlokale. Festiviteten åpna dørene i 1913, etter å ha vært under planlegging siden 1901. I 1934 ble lokalet overdratt til *Østre Totens Landmandslag*. 

"Teten" skal ha vært Bygde-Norges største festlokale. Her kunne det være så mange som 1000 betalende gjester; spesielt populære og kjente var *landmannsfestene* og *fjerdedagsballene*. Bondelaget solgte lokalet rundt 2000, og nå er det hovedsakelig auksjoner som er aktiviteten på huset.

## Litteratur
* Gihle, Pål: *Østre Toten Bondelag 1882-1982*, Lena 1982 (s. 63-70).
Nicki Clyne

**Nicki Clyne** (født 1983) er en canadisk skuespiller. Hun er kjent for sin rolle som «Specialist Cally (Henderson) Tyrol» i science fiction-serien *[[Battlestar Galactica (2004)|Battlestar Galactica]]*.

## Bakgrunn
### Utdannelse
Clyne gikk ut fra Hugh Boyd Secondary School i Richmond, British Columbia, i juni 2000. Hun har også tatt enkelte fag ved University of British Columbia og Simon Fraser University.

## Skuespillerkarriere
Hun har hatt flere roller, deriblant i TV-serier som *[[The L Word]]*, *[[Smallville]]* og *[[Dark Angel]]*.

### Battlestar Galactica
I 2003 ble TV-serien fra 1970-tallet, *[[Battlestar Galactica (1978)|Battlestar Galactica]]* brakt tilbake til live, selv om det i første omgang var i form av en tre timer lang miniserie. Penikett spilte rollen som Specialist Cally (Henderson) Tyrol. Miniserien ble etter hvert en pilot for den nye science fiction-serien *[[Battlestar Galactica (2004)|Battlestar Galactica]]*. *Battlestar Galactica* ble filmet for det meste i Vancouver i Canada, og Clyne var med i alle fire sesongene.

## Priser og nominasjoner
**Leo Awards**
* 2005 – Nominert – Feature Length Drama: Best Lead Performance by a Female – *Ill Fated*

## Utvalgt filmografi
* *[[Dark Angel]]* – "Bag 'Em" (2001) – X6/Fixit
* *The Hostage Negotiator* (2001) – Alicia
* *The Wedding Dress* (2001) – Catherine Blaine
* *[[Smallville]]* – "Nicodemus" (2002) – Waitress
* *Mysterious Ways* – "Listen" (2002) – June Grissom
* *The Twilight Zone* – "Night Route" (2002) – Theresa
* *Due East* (2002) – Stacy
* *I Was a Teenage Faust* (2002) – Heather
* *The Dead Zone* – "Descent" (2003) – Erin
* *Battlestar Galactica* (2003) (miniserie) – Crewman Specialist Cally
* *[[Battlestar Galactica (2004)|Battlestar Galactica]]* (2004) (tv-serie) – Cally (various episodes)
* *[[The L Word]]* – "Losing It" (2004) – Delilah
* *[[Dead Like Me]]* – "In Escrow" (2004) – Janelle
* *[[Saved!]]* (2004) – Guitar Player
* *Zolar* (2004) – Keiko
* *Ill Fated* (2004) – Barb
* *[[John Tucker Must Die]]* (2006) – Beautiful Girl #2
* *[[Totally Awesome]]* (2006) – Billie

## Referanser


## Eksterne lenker
* 
* 
* Nicki Clyne search results  at TV.com
* Nicki Clyne interview
Arcadia University

**Arcadia University** er et uavhengig metodistisk universitet i Glenside i delstaten Pennsylvania i USA. Det ble grunnlagt i 1853. Undervisning gis opp til doktorgrad.

ASU har (2006) skolepenger på US$ 25&nbsp;990, og over 3&nbsp;000 studenter. Fagkretsen omfatter humaniorafag (*arts*), samfunnsvitenskapelige fag, lærerutdanning og sykepleieutdanning.

Det gis mastergrad i Internasjonal politikk og fredsforskning i Paris, Frankrike.

## Referanser


## Eksterne lenker
*
Aquinas College (Michigan)

**Aquinas College** er en privat, katolsk (dominikansk) høyere læreinstitusjon i Grand Rapids, delstaten Michigan i USA. Det finnes et college ved samme navn i Tennessee, og i en rekke andre land i verden. Det ble grunnlagt i 1886 av dominikanersøstrene i byen Grand Rapids, og er oppkalt etter Thomas Aquinas. I 1931 ble det første amerikanske, katolske universitet som åpnet studier for begge kjønn.

Skolepengene (2006) er på UD$ 20&nbsp;048. Det gis undervisning opp til Mastergrad, blant annet i bærekraftig forretningsliv (*sustainable business*). Fagkretsen under dette studiet inneholder blant annet bærekraftig økonomi, miljøforvaltning og miljøregulering.

Skuespilleren Dominic Monaghan studerte ved Aquinas College.

## Referanser


## Eksterne lenker
* 
*
Per Carlenius

**Per Carlenius** (født 24. februar 1964 i Skien) er en norsk psykolog, konsernsjef og tidligere bokser. Han var konsernsjef i Anker STI frem til høsten 2019. 

Carlenius er utdannet psykolog fra Universitetet i Oslo og har en MBA i økonomisk styring og ledelse fra Norges Handelshøyskole. Som psykolog ble han kjent innen feltet hypnoterapi og hypnose, spesielt etter utgivelsen av boken om selvhypnose i 1998. 

Carlenius har hatt en rekke styreverv, blant disse leder for Kuben videregående skoles driftsstyre fra skolen ble etablert i 2013 til 2019. 

## Boksing
Med en rekke norgesmesterskap i amatørboksing, samt gull og sølv i Nordisk mesterskap var Carlenius en habil bokser. Han representerte If Pors. Han har seier fra Nordisk 1982 i Stockholm. Carlenius gikk ned en vektklasse til 51 kg og slo finske Antti Juntama til tittelen. Til Nordisk 1984 i Bergen stilte han i 57 kg, kom til finalen, men tapte mot danske Rene Bohl.

Carlenius vant 3 NM-gull på rad fra 1982 til 1984. Hvert år gikk han opp en vektklasse 51, 54 og 57 kg. 

## Bibliografi
* *Selvhypnose – en effektiv metode for å bli kvitt uvaner, løse problemer og utvikle seg selv* Sammen med psykolog Sigurd Stubsjøen 1998 ISBN 82-03-23180-2
* *Kommunikasjon mot vold : hvordan håndtere trussel- og voldssituasjoner* 1996
* *Intensiv atferdsbehandling i vanlige barnehager : to autistiske førskolebarns utvikling gjennom 20 måneder* 1993 Hovedoppgave i psykologi – Universitetet i Oslo, ISBN 82-569-1231-6

## Referanser


## Eksterne lenker
* Corporate Governance i norske stiftelser
* Mesterboksere fra Pors bokseklubb
* Telemarksavisa
Arkansas State University

**Arkansas State University** er et delstatseid universitet i delstaten Arkansas i USA. Det ble grunnlagt i 1909 og har en akademisk stab på 730, administrativ stab på 1 463 og en studentmasse på 21 976 totalt.

Skolepengene (2006) er på US$ 5&nbsp;710, og eksamener gis opp til doktorgrad (Ph.D).

## Referanser


## Eksterne lenker
* 
*
Streiftog i grenseland

***Streiftog i grenseland*** er et norsk tv-program om overnaturlige fenomener som gikk på NRK Fjernsynet fra 1971 til 1972. Programmet ble ledet av Harald Tusberg og André Bjerke.

## Referanser


## Eksterne lenker
*
Arkansas Tech University

Arkansas Tech University er et delstatlig teknologisk universitet i Russelville, delstaten Arkansas, i USA. Det ble grunnlagt i 1909 som en landbruksvitenskaplig høyskole.

Skolepengene (2006) ved ATU er på US$ 4.880, og det undervises opp til Mastergrad.

Fagkretsen er fokusert rundt humanistiske og samfunnsvitenskaplige fag, sykepleie, forstudier for tannleger og leger, og diverse tekniske fag på bachelornivå. Det gis også studier i miljø- og naturforvaltning.

## Referanser


## Eksterne lenker
* 
*
Fosen historielag

**Fosen historielag** er et historielag som ble etablert 14. april 1947 etter initiativ fra lærer Kristian Nygård. Historielaget dekker området til det gamle Fosen fogderi, altså kommunene Osen, Roan, Åfjord, Bjugn, Ørland, Rissa, Agdenes, Snillfjord, Hemne, Hitra og Frøya. Laget har vel 1400 medlemmer.

Historielaget gikk i dvale etter to år, men ble gjenopplivet i 1964 av de to lærerstudentene Kolbjørn Aune og Eilert Bjørkvik.

Fosen historielag utgir *Årbok for Fosen*. Årboka utkom 1947-49 og årlig siden 1965. Laget står også bak bokverket *Fosens historie*, og har også utgitt en rekke andre lokalhistoriske bøker og hefter. Medlemsbladet heter *Nytt om gammelt*.

Leder per 2024 er Helge Bueng.
## Referanser


## Eksterne lenker
* Fosen historielag
Art Center College of Design

**Art Center College of Design** er et privat, eksklusivt kunstfaglig universitet i Pasadena, delstaten California i USA. 

Det ble grunnlagt i 1930 og er blant verdens ypperste læresteder innen grafisk design og industridesign. Den mest berømte hovedfordypningen er fotodesign.

Skolepengene ved ACCD (2006) er US$ 27&nbsp;910, med studier opp til Mastergrad.

BMW sin sjefsdesigner Chris Bangle er utdannet ved ACCD.

## Referanser


## Eksterne lenker
* 
*
Willy Postma

**Willy Huibertje Postma** (født 28. oktober 1942 i Nederland) er en nederlandsk-norsk harpemusiker og universitetslektor ved Norges musikkhøgskole.

Postma studerte harpe ved musikk-konservatoriet i Rotterdam, og spilte harpe i Rotterdam Filharmoniske. Hun flyttet til Norge i 1964, og er ansatt i Trondheim Symfoniorkester fra samme år. Hun begynte å undervise ved Trondheim kommunale musikkskole i 1981, og ble ansatt som universitetslektor ved Norges musikkhøgskole i 1991. I perioden 1992&ndash;2000 var hun «flying» professor ved Sibelius-akademiet. 

Willy Postma er en internasjonalt anerkjent harpe-pedagog. 

Hun er mor til den prisbelønte sopranen Kari Postma. 

## Priser og utmerkelser
I august 2007 ble hun utnevnt til Ridder 1. klasse av St. Olavs Orden for sin «pionerinnsats for harpeundervisningen i Norge og Skandinavia. Videre at hun som utøvende harpemusiker har utviklet seg til å være en førende harpist i Norden og at hun har gjort en betydelig innsats for kulturlivet i inn- og utland».

## Referanser


## Eksterne lenker
* Willy Postma på NRK Sølvsuper (programomtale)
Ragnar Pedersen (etnolog)

**Ragnar Pedersen** (født 1941, død 28. juni 2016) var en norsk etnolog ansatt som konservator ved Hedmarksmuseet på Hamar. Han var også professor ved Universitetet i Oslo og underviste i temaer innen faget kulturhistorie, som etnologi nå heter. Jordbrukshistorie var hans spesialområde. Han skrev magistergradsavhandling ved Universitetet i Oslo om seterbruk på Hedmarken.

Pedersen skrev en rekke bøker og artikler innen sitt fag.

## Litteratur
* Ragnar Pedersen: *Seterbruket på Hedemarken. Fra system til oppløsning.*, utgitt av Hedmarksmuseet på Domkirkeodden. 1974.
* *[[Ljå]]en – en gjenstandsanalyse* i Norveg, 1975.

## Referanser


## Eksterne lenker
*
Losino-Petrovskij

**Losino-Petrovskij** (russisk: Лоси́но-Петро́вский) er en by i Moskva oblast i Russland. Den ligger ved samløpet av elvene Vorja og Kljazma, 52&nbsp;km øst-nordøst for Moskva. Innbyggertall: 22&nbsp;324 (folketelling 2002); 22&nbsp;906 (folketelling 1989).

I 1708 ble en fabrikk for produksjon av uniformer av elglær etablert av Peter den store. Landsbyen (sloboda) rundt fabrikken ble kalt *Losinaja Petrovskaja* (russisk: Лоси́ная Петро́вская). Fabrikken eksisterte til 1858.

I 1928 fikk landsbyen status som bymessig bosetning, og i 1951 bystatus.

## Eksterne lenker
*
Lysfelle

**Lysfelle** er en kraftig lampe eller lyskilde, montert mellom noen sidevegger og over en trakt. Trakten fører ned i en større beholder, der insektene fanges. 

Prinsippet er at nattaktive insekter, som sommerfugler tiltrekkes lys. Midt i fellen går en skillevegg. Når et insekt flyr inn i fellen møter det skilleveggen. Vanligvis vil insektet søke oppover og fellen er laget slik at dyret ikke kan slippe ut den veien. Ofte ender det med at dyret faller ned gjennom trakten, til beholderen og fanges der.

Særlig sommerfugler og tovinger er de dyregruppene som ofte flyr inn i fellen.

## Studie av insekter
I beholderen kan det være plassert bedøvelsesmiddel eller et annet middel som dreper insektene. 

Beholderen kan være uten noen som helst form av kjemikalier, men ha steder der dyrene kan stikke seg bort. Egg-kartong vanlig brukt og utmerket til dette. Når beholderen åpnes i dagslys vil de fleste dyr forholde seg rolig. Entomologen (insektforskeren) kan ta ut bare de dyr som er av interesse. 

Beholderen kan innholde bedøvelsesvæske. Noe som krever hyppigere tømming. Det fine med bedøvelsesvæske er dyrene ikke blir drept. En entomolog som samler insekter, da kan slippe ut de dyr som ikke skal inngå i insektsamlingen. 

Beholderen kan også ha et middel som både dreper og konserverer dyret. Fellen kan da stå noen uker mellom hver tømming. En vanlig brukt konserveringsvæske er 
* 1 del vann 
* 1 del alkohol (sprit)
* 1 del Propylenglycol

## Bekjemping av insekter
Lysfeller, som er kombinert med elektrisk strøm som forbrenner dyr, er vanlig brukt på steder der insekter ikke er ønsket. Som spisesteder, kjøkken og i fjøs. Disse fellene dreper alle dyr som flyr inn i dem. 

Et bedre moderne alternativ til lysfeller med strøm er lysfeller som benytter seg av limplater. Disse bekjemper alle slags fluer uavhengig av størrelse. Det er mer hygenisk og har lettere vedlikehold, da en kan skifte ut limplaten med en ny.
Skelleftehamn

**Skelleftehamn** er et tettsted i Skellefteå kommune i Västerbottens län i landskapet Västerbotten i Sverige. Det ligger 15 kilometer fra byen Skellefteå. I 2010 hadde tettstedet  innbyggere.

Skelleftehamn er et samfunn som er bygget omkring havnen og Rönnskärsverken. Stedet ble grunnlagt i tilknytning til sistnevnte industri i 1928 og fikk sitt navn i 1933. Fram til 1912, da jernbaneforbindelsen til stedet ble bygget og flere mennesker bosatte seg her, fantes en fiskerhavn som het Kallholmen. Jernbanen, som strekker seg til Bastuträsk, har i dag bare godstrafikk.

Den lokale fotball- og innebandyklubben heter Rönnskär Railcare IF. I nærliggende Klemensnäs finnes idrettsforeningen Clemensnäs HC, som regnes som lokal hockeyklubb også for Skelleftehamn. 

På stedet finnes et Folkets Hus med kino, en båthavn, to skoler og et aktivitetshus med bowling, gym og sportshall. De største arbeidsgiverne er, foruten Rönnskärsverken, Utternbåtar, Kuusakoski og Railcare.

## Referanser


## Eksterne lenker
*
Ljubertsy

**Ljubertsy** (russisk: Люберцы́) er en by i Moskva oblast i Russland. Innbyggertall: 156&nbsp;691 (folketelling 2002). Ljubertsy ble grunnlagt i 1623, og fikk bystatus i 1925. Byen dekker et areal på 12&nbsp;km².

Ljubertsy er et betydelig industrielt senter. Det er over 25 industrielle virksomheter og et stort jernbaneknutepunkt i byen. De viktigste industriene er mekanisk industri, metallbearbeiding, produksjon av byggematerialer, treindustri og næringsmiddelindustri.

## Eksterne lenker
*
Lukhovitsy

**Lukhovitsy** (russisk: Лухови́цы) er en by i Moskva oblast i Russland. Den ligger ved elva Oka, rundt 135&nbsp;km sørøst for Moskva. Innbyggertall: 32&nbsp;200 (2005 est.), 32&nbsp;403 (folketelling 2002), 32&nbsp;501 (folketelling 1989).

Lukhovitsy ble første gang nevnt i 1594 som en bosetning for *Glukhovitsji* (russisk: Глуховичи), et vottsjina til en erkebiskop fra Rjazan. Den pleide å bli kalt *Lukhovitsji* (russisk: Луховичи) fram til midten av 1920-tallet og deretter Lukhovitsy. I 1957 fikk den bystatus.

## Eksterne lenker
*
Jubilejnyj (Moskva oblast)

**Jubilejnyj** (russisk: Юбиле́йный) (også kjent som **Bolsjevo-1**) er en tidligere by i Moskva oblast i Russland. Den ligger seks kilometer nordøst for Moskva, ved elva Kljazma. Innbyggertall: 31&nbsp;400 (2005 est.), 30&nbsp;837 (folketelling 2002).

Jubilejnyj var en lukket by frem til 1989. Den fikk bystatus i 1992. Den 7. juni 2014 ble Jubilejnyj slått sammen med Koroljov og opphøre dermed som selvstendig by.

## Referanser


## Eksterne lenker
*
Lytkarino

**Lytkarino** (russisk: Лытка́рино) er en by i Moskva oblast i Russland. Den ligger på venstre bredd av elva Moskva, rundt 30&nbsp;km sørøst for Moskva. Innbyggertall: 50&nbsp;900 (2005 est.), 50&nbsp;798 (folketelling 2002), 50&nbsp;968 (folketelling 1989).

Lytkarino ble grunnlagt som en landsby på første halvdel av 1400-tallet. Bystatus ble innvilget i 1957.

## Eksterne lenker
*
Awatef Ben Hassine

**Awatef Ben Hassine** (født 5. april 1980) er en tunisisk friidrettsutøver som konkurrerer på 200 meter, 400 meter, og 400 meter hekk.

Hun ble utestengt i 2 år etter positiv dopingtest.

## Referanser


## Eksterne lenker
*